Interpol en kie trek swendelaars in Jhb vas | Maroela Media
Die Valke, Interpol en die Amerikaanse geheimediensagentskap het kragte saamgesnoer om toe te slaan op 'n georganiseerde aanlyn swendelsindikaat wat glo miljoene rande uit 'n Amerikaanse onderneming geswendel het.
Sewe verdagtes is in hegtenis geneem is in verband met 'n beweerde swendelary en het Vrydag in die Palm Ridge-handelshof in Johannesburg verskyn op aanklag van bedrog en geldwassery.
Volgens brig. Thandi Mbambo, woordvoerder van die Valke, spruit die inhegtenisnemings uit 'n voorval wat in April 2020 aangemeld is, toe 'n Amerikaanse onderneming uit sowat R8 miljoen ($500 000) bedrieg is en die geld daarna na verskillende Suid-Afrikaanse bankrekeninge oorgeplaas is.
Die Valke het op 31 Maart vanjaar op verskeie persele rondom Johannesburg toegesak en sewe verdagtes – vier mans en drie vroue tussen die ouderdomme van 25 en 42 jaar oud – in hegtenis geneem.
Lt.genl. Godfrey Lebeya, nasionale hoof van die Valke, het die multidissiplinêre span geloof vir die goeie werk wat tot dié vermeende swendelaars se inhegtenisneming gelei het.
Sanef geskok oor Thembisa-10 toekenningkortlys haal
Laat ons raai wie dit is….
Ek is my leeftyd al n RSG luisteraar. My radio is nou meer af as aan. Dis n groot teleurstelling. RSG gaan nie meer dieselfde aanhangers he nie. Dis baie sad.